# Audi R10 TDi

### Wikipedia

Audi R10 TDi on dieselkäyttöinen LMP1 (Le Mans Prototype) -luokan kilpa-auto. Se esiteltiin 13. joulukuuta 2005, ja sillä voitettiin heti sekä Sebringin 12 tunnin ajo, että Le Mansin 24 tunnin ajo. Se on ensimmäinen dieselmoottorilla varustettu auto, jolla on voitettu edellä mainitut kilpailut.

## [muokkaa] Runko

Audi R10 TDi korvaa edellisen Audi R8 LMP:n, jota pidetään yhtenä kaikkien aikojen menestyksekkäämpänä kilpa-autona. Sillä voitettiin mm. Le Mansin 24 tunnin ajo yhteensä viisi kertaa vuosina 2000–2002 ja 2004–2005. Vaikka R10 muistuttaa paljon R8:aa, se on kuitenkin uutta suunnittelua. Aerodynamiikkaa on uusittu muuttuneiden sääntöjen takia, turvakaarta on muutettu ja autoa on pidennetty uuden suuremman V12-moottorin takia.

## [muokkaa] Moottori

Audi R10 TDi:n voimanlähteenä toimii on 5,5 litrainen täysalumiininen 90° tuplaturbo V12-dieselmoottori. Moottorissa käytetään nykydieseleistä tuttua common rail –ruiskutusta ja Boschin viimeisintä MS14-moottorinohjausjärjestelmää. Moottorin ilmansaantia rajoitetaan kahdella sääntöjen määräämällä 39,9 mm kuristimella. Kahden Garrett-turboahtimen ahtopaine on myös sääntöjen mukaan rajattu 2,94 bar:iin. Suurin moottorista saatava teho on noin 650 hv (485 kW) (rajoitettu), ja suurin vääntö on noin 1100 Nm. Moottorin suurimpia etuja kilpakäytössä ovat laaja kierrosalue, suuri vääntö ja taloudellisuus.

## [muokkaa] Tuloksia

Audi R10 TDi vauhdissa Le Mansin 24 tunnin ajoissa 2006

18. maaliskuuta 2006 Audi R10 TDi numerolla #2 voitti 54. Sebringin 12 tunnin ajot ajettuaan paalupaikalle uudella rataennätyksellä. R10 numero #1 keskeytti ylikuumenemisongelmiin.

18. kesäkuuta 2006 Audi R10 TDi numerolla #8 voitti Le Mansin 24 tunnin ajot kierrettyään rataa 380 kierrosta. R10 numero #7, joka saavutti parhaat kierrosajat sekä harjoituksissa, että kilpailussa sijoittui kolmanneksi kärsittyään moottori- ja turbo-ongelmista. Autoon numero #8 vaihdettiin vaihteisto kesken kisan alle kymmenessä minuutissa, kun viidenneksi sijoittunut Pescarolo-Judd vietti varikolla 1,5 tuntia saman operaation takia.

15. heinäkuuta 2006 Audi R10 TDi numero #1 voitti ALMS-sarjan Utahin osakilpailun. R10 numero #2 sijoittui neljänneksi.

22. heinäkuuta 2006 Audi R10 TDi otti kaksoisvoiton ALMS-sarjan Portlandin osakilpailussa. Auto numero #2 voitti ja numero #1 sijoittui toiseksi.

20. elokuuta 2006 Audi R10 TDi otti kaksoisvoiton ALMS-sarjan osakilpailussa Elkhart Laken radalla Wisconsinissa. Auto numero #1 voitti ja numero #2 sijoittui toiseksi.

20. elokuuta 2006 Audi R10 TDi numero #2 voitti ALMS-sarjan osakilpailun Mosport International Racewaylla Ontarioissa. Auto numero #1 sijoittui neljänneksi.

30. syyskuuta 2006 Audi R10 TDi numero #2 voitti ALMS-sarjan Petit Le Mans –osakilpailun Road Atlantalla, Georgiassa. Auto numero #1 sijoittui seitsemänneksi.

Haettu osoitteesta http://fi.wikipedia.org../../../a/u/d/Audi_R10_TDi_e319.html

Luokka: Audi

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Deutsch
- English
- Español
- Français
- Nederlands
- Svenska